
În contextul primului tur al alegerilor prezidenţiale, au fost obținute date care au 
relevat o campanie de promovare agresivă, derulată cu eludarea legislaţiei naţionale 
în domeniul electoral, dar și exploatarea algoritmilor unor platforme de social media 
pentru creșterea în ritm accelerat a popularității lui Călin GEORGESCU. 


|. Utilizarea TikTok pentru creșterea notorietății lui Călin 
GEORGESCU | 


Ascensiunea acestuia în sondajele de opinie a fost determinată de o campanie 
coordonată de creștere a popularității, amplificată cu 2 săptămâni înainte de data 
scrutinului, în special pe platforma TikTok, care a reușit să îi asigure victoria în 
primul tur, cu 22,94%. 


Călin GEORGESCU se afla la un nivel de notorietate foarte scăzut cu câteva săptămâni înainte de 
scrutin. În sondaje din perioada 30 octombrie - 5 noiembrie asupra intenţiei de vot, candidatul Călin 
GEORGESCU era cotat la sub 1%. În sondaje din perioada 15-20 noiembrie, acesta a fost clasat pe 
locul 6, cu 6.2% intenţie de vot, iar la 20-21 noiembrie, sondajele îi cotau pe Călin GEORGESCU la 
10.6%. 

Activitatea de promovare masivă a presupus o campanie pe TikTok, prin 
intermediul mai multor conturi coordonate ce au publicat activ conţinut electoral, atât 
cu ajutorul algoritmilor de recomandare, cât și prin promovare plătită. 


1.1 Reţeaua de conturi asociată direct campaniei lui Călin GEORGESCU a fost 
formată inițial din 25.000 de conturi la nivelul platformei TikTok, care au devenit 
foarte active cu două săptămâni înainte datei scrutinului electoral. Campania de 
promovare a avut o organizare deosebit de bună, numărul urmăritorilor crescând 
semnificativ. 


S-a observat faptul că 797 dintre conturile care au format iniţial rețeaua de susţinere 
au fost create încă din anul 2016. Acestea au avut o activitate foarte redusă (1%) 
până la 11.11.2024, moment la care a fost activată la capacitate maximă întreaga 


rețea. 


Prezintă o importanţă deosebită faptul că nu au fost utilizate resurse tehnice 
comune și nu au fost observate adrese IP partajate (/P sharing). Concret, 
conturile de TikTok în cauză au avut alocate adrese IP unice, ceea ce denotă un 
mod de operare menit să îngreuneze activităţile de identificare a amplorii 
rețelei pe baza utilizării unei infrastructuri comune (aspect caracteristic reţelelor 
de boţi). 


1.2 Activitatea conturilor din reţea a fost organizată în afara platformei TikTok, 
respectiv la nivelul aplicaţiei de mesagerie instantă Telegram. 


A fost identificat canalul de Telegram Propagator — implică-te și tu, Renașterea 
României, Hrană Apă Energie (GQpropagatorcg), care are rol de a coordona alți 
utilizatori cu privire la postările și conţinutul video distribuit. 


Abonaţii Opropagatorcg au primit instrucţiuni clare privind modalitatea de acţiune a 
conturilor, recomandări privind comportamentul utilizatorilor la nivelul TikTok, 
respectiv mesajele care ar fi urmat să fie promovate sau distribuite, în sensul includerii 
unor emoji special alese și a numelui candidatului pentru a exploata algoritmii TikTok. 
Acestea erau pregătite anterior și încărcate instant în cadrul TikTok. 


Astfel, la nivelul unor grupuri dedicate de Telegram au fost identificate postări care încurajau 
urmăritorii să posteze anumite etichete predefinite („%CG”, „diaspora“, „%calingeorgescu”), să 
distribuie anumite videoclipuri postate pe grupuri, respectiv indicații pentru eludarea 
mecanismelor de verificare ale platformei TikTok (înregistrarea ecranelor și modificarea 
conţinutului pentru a fi percepute de platformă drept conţinut original). 


În 24.11.2024, Qpropagatorcg avea 1.088 abonaţi, iar la 01.12.2024 acesta avea 
5.005 utilizatori, cu o creștere de 603 membri față de ziua anterioară. 

Conform datelor furnizate de TikTok la 28.11.2024, în dialogul cu autorităţile române, 


ulterior creării canalului Telegram Qpropagatorcg, au fost înregistrate 76 de conturi 
noi TikTok având ca rol exclusiv promovarea candidatului Călin GEORGESCU. 


Reprezentanţii TikTok au mai precizat că Qpropagatorcg a fost creat la data de 15 
iunie 2024 și avea, la 28.11.2024, 3.755 de abonaţi care erau instruiți privind 


distribuirea de videoclipuri și postări și lăsarea de comentarii, utilizând anumite 


hashtag-uri, pe platformele Facebook, YouTube și TikTok. Astfel, au fost detectate 


două tipare privind activitatea de promovare a candidatului: 


1. 1183 de conturi au utilizat „*CG11” în toate clipurile postate pe TikTok. Dintre 
acestea, 157 erau înregistrate pe TikTok după crearea canalului de Telegram, iar 76 au 


fost create și utilizate exclusiv cu intenţia de a posta conținut de promovare, restul 


fiind asociate unor persoane reale care postau voluntar conţinut pro-Călin 
GEORGESCU. 


2. Conturile au utilizat un șir de emoticoane specifice, însoţite de numele candidatului 


pentru exploatarea algoritmilor platformei. Reprezentanţii TIK TOK au identificat 83 


de conturi care au urmat acest tipar, care au lăsat 2912 de comentarii (dintre care 
23% postate de contul oficial al lui Călin GEORGESCU). 


TikTok a mai comunicat că a identificat o potenţială rețea de conturi implicate în 


acţiuni de manipulare a opiniei publice în context electoral, precum și o reţea de 


conturi afiliate cu publicația rusă Sputnik care a vizat utilizatorii din România și 


Republica Moldova. 


Prezintă interes faptul că o parte din grupurile de Telegram la nivelul cărora s-au 
coagulat susținători ai lui Călin GEORGESCU au fost create în septembrie 2022. Cu 
titlu de exemplu, a fost creat grupul Calin Georgescu — Proiect de tara, la nivelul cărora 
era promovată narativa candidatului, împreună cu alte patru grupuri de Telegram 
similare. 


1.3 În activitatea de promovare a lui Călin GEORGESCU a fost utilizată o rețea 
extinsă de persoane publice cu notorietate ridicată de la nivelul platformei 
TikTok (influenceri), prin intermediul cărora și-a promovat campania atât în mod 
direct (prin susținerea publică a candidatului), cât și indirect (prin mesaje aparent 
neutre, dar care conţineau etichete asociate candidatului, precum 
echilbrușiverticalitate). În mod intenţionat, o parte dintre aceștia nu au marcat 
publicitatea ca fiind plătită, pentru a evita asocierea postărilor cu cele dedicate 
campaniilor electorale. 


O listă neexhaustivă a persoanelor publice care și-au manifestat susținerea față de Călin 


GEORGESCU relevă următoarele conturi de la nivelul TikTok: Qcălin.donca, Omakaveli.oficial,. 


Gceraselamaria1, Qadrian.niculescu, Qjaga.neagu, Qanca.ujeniuc, 2nycotleta, . 
Qandreipypo10, Qrusu.romeo, (Qroxanaroxi302, Qcorinaciriblan, Qbraia.robert. 

1.4 Crearea şi utilizarea în susţinerea lui Călin Georgescu, a unor conturi care 
reprezintă în fals instituţii ale statului român 


Ulterior, în marja alegerilor parlamentare din 1 decembrie a-c., s-au remarcat zeci de 
conturi TikTok care au utilizat în fals sigla SRI şi titulatura Brigada Antiteroristă 
(BAT), respectiv afișau mii de urmăritori și peste 100.000 de like-uri. 


Pe aceste conturi au fost distribuite numeroase imagini cu forțele Poliţiei Române și 
BAT, preluate din spaţiul public. La comentarii au fost identificate postări apreciative 
la adresa SRI-BAT/ instituţiilor de forță şi de susţinere a candidatului 
GEORGESCU, inducând astfel, în fals, ideea că instituţiile statului îl susţin pe 
acesta. 


1.5 Conduita TikTok și relaţionarea cu autorităţile române 


În data de 20.11.2024, prin decizia nr.175D, Biroul Electoral Central (BEC) a dispus 
“înlăturarea materialelor de propagandă electorală din mediul online ce îl ilustrează pe 
candidatul Călin Georgescu la alegerile pentru Președintele României din anul 2024, 
care nu conțin codul de identificare al mandatarului fiscal”. 


Solicitarea a fost transmisă către TikTok, prin intermediul Autorităţii Electorale 
Permanente (AEP), în data de 21.11.2024 (ora 08:00). 


În 22.11.2024 (ora 13:47), TikTok a transmis AEP confirmarea eliminării postărilor 
care fac obiectul Deciziei BEC nr.175D din 20.11.2024, prin blocarea accesului vizual 
la acestea de pe teritoriul României, ele rămânând vizibile în alte state și putând fi 
distribuite. 


Cu toate acestea, verificările ulterioare au relevat că TikTok nu a șters conţinutul 
electoral conform solicitării AEP, iar acesta a continuat să fie disponibil 
publicului din România, chiar şi după încheierea campaniei electorale, inclusiv în 


ziua alegerilor (aspecte ce contravin legislaţiei române). 


Postările cu conţinut pur electoral ale conturilor asociate rețelei care îl promovează pe 
Călin Georgescu au fost catalogate de TikTok ca postări de divertisment și au fost 
afișate: 


- fără restricții către o plajă largă de utilizatori, deși acest aspect contravine 
propriilor politici privind conţinutul politic ale companiei chineze; 
Practicile TikTok au fost criticate de numeroase thinktank-uri europene care au observat: 


- tentația, în ultimii 2 ani, a partidelor de extremă drea pta de a folosi TikTok drept principal 
canal de comunicare; 


- lipsa de iniţiativă din partea platformei de a-și impune propriile standarde privind conţinutul 
politic, în Germania în 2023 fiind identificate peste 100 reclame politice; 

- lipsa de transparenţă a platformei în raport cu cercetători (accesul la date se face prin APl-ul 
TikTok care oferă mai puţine date decât pot fi obținute prin metode publice de tip data 
scraping, iar fenomenul sursei de finanţare a conținutului politic nu poate fi analizat 
sistematic în contextul puţinelor informaţii puse la dispoziţie prin TikTok Ad Library). 


Astfel, EU DisinfoLab consideră politica TikTok privind prevenirea dezinformării electorale ca 
fiind probabil cea mai puţin dezvoltată dintre cele ale platformelor sociale, iar Democracy 
Reporting International a calificat practicile TikTok drept risc sistemic pentru discursul public 
şi procesele electorale din UE. 

- fără marcaje adecvate şi în afara perioadei de campanie electorală, aspecte 


interzise de legislaţia electorală română. 


În consecinţă, vizibilitatea acestuia a crescut preferenţial în raport cu ceilalți 
candidaţi, ale căror postări au fost filtrate masiv, diminuând exponențial prezența 
acestora în online. 


Conform datelor obţinute de la nivelul TikTok, în mod normal, algoritmul aplicaţiei ar fi 
trebuit să identifice caracterul coordonat al campaniei lui Călin GEORGESCU și să 
restricționeze activitatea asociată conturilor, aspect care nu s-a materializat. 


În actualul context electoral, la nivelul TikTok a fost iniţiată o analiză cu privire la 

activităţile online subsumate campaniei de promovare a lui Călin GEORGESCU. 
Prima sesizare a TikTok cu privire la faptul că se desfășoară o campanie de promovare a lui 
Călin GEORGESCU în mediul TikTok a fost făcută în 2020, în 2021 TikTok concluzionând că 
aceasta este o activitate suspectă. 

La nivelul platformei TikTok a mai fost identificată o activitate de promovare masivă, 

derulată în ultimele două săptămâni, pentru susţinerea POT (Partidul Oamenilor 

Tineri), partid suveranist, înființat în anul 2023, care îl susține pe Călin GEORGESCU. 


II. Mecanisme de finanţare a campaniei lui Călin GEORGESCU 


Candidatul Călin GEORGESCU a declarat la autoritatea electorală română (AEP) 0 lei 
buget de campanie electorală, respectiv că nu a cheltuit nicio sumă în cadrul 
acesteia. 


Datele deţinute au relevat implicarea contului de TikTok “bogpr”, utilizat de 
cetățeanul român Bogdan PEȘCHIR, în finanţarea promovării lui Călin GEORGESCU 
la nivelul platformei de socializare. 


Acesta, utilizând contul “bogpr“ a realizat donaţii pe TikTok de peste un milion de 
euro. După ce a devenit subiect de dezbatere publică, implicarea „bogpr” în 
finanțarea promovării lui Călin GEORGESCU la nivelul platformei a fost confirmată 
inclusiv de reprezentanții TikTok în dialogul cu autoritățile române în data de 
28.11.2024. sai 

Aceștia au confirmat identitatea utilizatorului „bogpr” şi au menţionat că acesta a 
efectuat plăţi în valoare de 381.000 de dolari, în perioada 24.10-24.11.2024, către 
utilizatori ai unor conturi de TikTok implicaţi în promovarea candidatului Călin 
GEORGESCU, inclusiv după data încheierii campaniei electorale. Acestea 
reprezintă încălcări ale politicilor TikTok şi ale legislaţiei electorale române. 
Bogdan PEȘCHIR afișează un nivel de trai care nu corespunde activităţilor derulate prin 
intermediul companiei deținute, respectiv DIGITAL ON-RAMP SOLUTIONS SRL Braşov, 
înfiinţată în anul 2021. Anterior înfiinţării societăţii, acesta a lucrat, ca programator în cadrul 
unor entități (GLOBAYA FINTECH SRL și BITXATM TECHNOLOGY SRL, ambele din Brașov) 
care sunt asociate cu domeniul criptomonedelor și sunt deținute, printre alţii, de Gabriel 
PRODĂNESCU (persoană care este și cetățean al Africii de Sud, unde a emigrat în 1995). 


De asemenea, finanţarea influencerilor TikTok a fost asigurată prin platforma FameUp 
(dedicată monetizării activităţilor de promovare în mediul online), la nivelul căreia a 
fost publicată oportunitatea de reclamă, alături de descrieri bine definite. Una dintre 
metodele de atragere la colaborare a influencerilor români pentru promovarea 
candidaturii lui Călin GEORGESCU a fost contactarea pe e-mail a acestora de firma 
FA Agency, de origine sud-africană, care oferea suma de 1.000 de euro pentru 
distribuirea unui videoclip realizat de aceștia. 


